<classify> Yanga na Mtibwa zilitoka sare ya bila kufungana kwenye uwanja wa Jamhuri Morogoro, huku Simon Msuva akikosa mkwaju wa penalti kwa mabingwa hao watetezi.Akizungumza baada ya mechi hiyo, Mwambusi alisema hata hivyi wanajipanga kutetea taji lao kwani bado kuna michezo sita imebaki na kwenye soka lolote linaweza kutokea.Mechi kati yetu na Mtibwa Sugar imeisha japo tulihitaji ushindi, lakini tumeambulia pointi moja, tulitengeneza nafasi nyingi za kufunga ikiwemo na penalti na tumekosa kuzitumia na siku zote ushindi mara nyingi unahitaji bahati na bahati haikuwa upande wetu, alisema Mwambusi.Naye Mwandishi Wetu Grace Mkojera anaripoti Kocha Mwambusi amesema timu ya Ligi Daraja la Kwanza ya Kiluvya United sio ya kubeza kwani inaweza kuufanya mchezo wao wa leo kuwa mgumu tofauti na matarajio ya wengi.Yanga inatarajiwa kucheza mchezo wa mtoano wa Kombe la Shirikisho FA dhidi ya Kiluvya kwenye Uwanja wa Taifa, Dar es Salaam ikiwa ni siku mbili baada ya kutoka suluhu na Mtibwa Sugar kwenye mchezo muhimu wa Ligi Kuu katika uwanja wa Jamhuri Morogoro.Akizungumza kwa njia ya simu jana, Mwambusi alisema utakuwa mchezo mgumu kutokana na kwamba wachezaji wametoka kucheza mechi ya ligi na hawajapata muda wa kupumzika. Pia, alisema timu ya Kiluvya inaonekana iko vizuri haipaswi kudharauliwa kwa kuwa inaweza kuwapa changamoto na ugumu.Ratiba imetubana tangu wiki iliyopita, Jumatano tulicheza mechi, Jumapili tukacheza mechi leo jana tuko safarini kesho leo tunacheza tena, kwa kweli tutaingia uwanjani tukiwa tumechoka, lakini hatuna jinsi lazima tucheze, alisema.Mwambusi alisema huo ni mchezo muhimu kushinda ili kusonga mbele kwa hatua ya robo fainali kwani lengo lao ni kutetea ubingwa wao. Awali, timu hizo zilitinga hatua ya 16 bora baada ya Yanga kuifunga Ashanti United mabao 4-1 na Kiluvya kuifunga Ruvu Shooting mabao 2-1.Timu iyakayoshinda itaungana na Simba, Azam FC, Tanzania Prisons, Mbao FC, Madini FC, Kagera Sugar na Ndanda FC. Baada ya mchezo huo wa hatua ya 16 Bora, Yanga itarudi kambini kujiandaa na mchezo wa kwanza wa hatua ya wa Ligi ya Mabingwa Afrika Jumamosi ya wiki hii dhidi ya Zanaco FC ya Zambia kwenye Uwanja wa Taifa.  <topic>: MICHEZO 